Efnilegir og góðir íþróttamenn eru víða á landinu . Á dögunum veitti sveitarstjórn Hvalfjarðarsveitar afreksstyrk til ungs íþróttamanns . Það var fræðslu - og skólanefnd sveitarfélagsins sem gerði tillögu um styrkinn sem veittur var Loga Erni Axel Ingvarssyni sem æfir og keppir í hópfimleikum , reyndar með Stjörnunni í Garðabæ . Fræðslu - og skólanefndin sagði í umsókn sinni að Logi Örn væri góð fyrirmynd og ástundun íþrótta góða forvörn . Hann sýnir íþrótt sinni mikinn áhuga sem sést best á því að fjórum sinnum í viku fer Logi Örn á æfingar í Garðabæinn . Hann fer með strætó frá Akranesi klukkan hálfs sex á daginn og oft er farið að líða á tólfta tímann þegar hann kemur til baka heim til sín . Þótt enn sé Logi Örn ekki orðinn sextán ára hefur hann keppt með meistaraflokki Stjörnunnar í hópfimleikum og er yngstur í því liði . Þá var hann í drengjalandsliði Íslands sem keppti á Evrópumótinu í Laugardalshöll í október síðastliðnum .